stanford-oval/wikipedia huggingface dataset:
Campos Racing

|  Campos Racing |
| --- | --- |

Päämaja:   Espanja
Perustettu:  1997
Tallipäällikkö:   Adrian Campos
Kilpakuljettajat:   Mitch Evans  Sean Gelael  Alex Palou  Konstantin Tereštšenko  Steijn Schothorst  Diego Menchaca  Julio Moreno  Leonardo Pulcini  Gülhüseyn Abdullayev  John Filippi
Nykyiset sarjat:  WTCC, GP2, GP3, Euroformula Open
Aikaisemmat sarjat:  Auto GP, WSR
Tuloksia
Valmistajien maailmanmestaruuksia:  Open Fortuna by Nissan 1998 Euro Open MoviStar by Nissan 1999 Open Telefónica by Nissan 1999 GP2 2008 Espanjan F3 2008 European F3 Open 2009
Kuljettajien maailmanmestaruuksia:  Open Fortuna by Nissan 1998: Gené Euro Open MoviStar by Nissan 1999: Alonso Open Telefónica by Nissan 1999: García Espanjan F3 2008: Sánchez European F3 Open 2008: Méndez
Campos Racing on espanjalainen pikkuformulatalli, joka kilpailee nykyään GP2, GP3, World Touring Car Championship ja Euroformula Open -sarjoissa. Tallin perusti vuonna 1997 entinen Formula 1 -kuljettaja Adrián Campos.
Talli on kilpaillut myös World Series by Nissan -sarjassa vuosina 1998–2003. Talli on voittanut myös kolme World Series by Nissan -sarjan mestaruutta vuosina 1998–1999 ja kaksi European F3 Open -sarjan mestaruutta vuosina 2008–2009.
Tallissa ovat kilpaileet monet nykyiset ja entiset F1-kuljettajat kuten Fernando Alonso, Marc Gené, Vitali Petrov ja Lucas di Grassi.
Historia

Talli kilpaili GP2-sarjassa kaudet 2005–2008 voittaen tallien mestaruuden 2008. Kauden jälkeen Adrián Campos myi tallin Alejandro Agagille, joka nimesi tallin Barwa Addaxiksi. Campos yritti osallistua F1-sarjaan kaudella 2010 Campos Meta -nimellä, mutta rahoitusongelmien takia talli ei saanut autojaan valmiiksi. Talli myytiin José Ramón Carabantelle, joka nimesi tallin Hispania Racingiksi.
Talli kilpaili F1-sarjassa kaudesta 2010 kauden 2012 loppuun, jolloin se joutui talousvaikeuksien takia lopettamaan toimintansa. Vuonna 2014 talli teki paluun GP2-sarjaan. Talli saavutti paluukaudellaan yhden voiton sijoittuen tallipisteissä seitsemänneksi.
Kaudesta 2015 lähtien talli on kilpaillut myös GP3-sarjassa.
Aasian GP2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | GP2/05 Renault V8 B |  | DUB1FEA | DUB1SPR | INDFEA | INDSPR | MALFEA | MALSPR | BHRFEA | BHRSPR | DUB2FEA | DUB2SPR | 39 | 3. |
| 2008 | GP2/05 Renault V8 B |  Vitali Petrov | Kesk. | 9 | 5 | 3 | 1 | 3 | 10 | 3 | 4 | Kesk. | 39 | 3. |
| 2008 | GP2/05 Renault V8 B |  Diego Nunes | 12 | DNS |  |  |  |  |  |  |  |  | 39 | 3. |
| 2008 | GP2/05 Renault V8 B |  Ben Hanley |  |  | 3 | 16 | Kesk. | 14 | Kesk. | 10 | Kesk. | Kesk. | 39 | 3. |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | GP2/11 Mecachrome V8 P |  | BHRFEA | BHRSPR | ESPFEA | ESPSPR | MONFEA | MONSPR | AZEFEA | AZESPR | AUTFEA | AUTSPR | GBRFEA | GBRSPR | HUNFEA | HUNSPR | BELFEA | BELSPR | ITAFEA | ITASPR | JERFEA | JERSPR | ABUFEA | ABUSPR |  |  | 19 | 9. |
| 2017 | GP2/11 Mecachrome V8 P |  Ralph Boschung | 12 | Kesk. | 12 | 17 | 12 | Kesk. | 8 | 8 | 7 | Kesk. | 11 | Kesk. | 11 | 16 | 13 | 13 | 15 | 13 | Kesk. | 19† |  |  |  |  | 19 | 9. |
| 2017 | GP2/11 Mecachrome V8 P |  Lando Norris |  |  |  |  |  |  |  |  |  |  |  |  |  |  |  |  |  |  |  |  | Kesk. | 13 |  |  | 19 | 9. |
| 2017 | GP2/11 Mecachrome V8 P |  Stefano Coletti | 16 | 15 |  |  |  |  |  |  |  |  |  |  |  |  |  |  |  |  |  |  |  |  |  |  | 19 | 9. |
| 2017 | GP2/11 Mecachrome V8 P |  Roberto Merhi |  |  | 19† | 12 |  |  |  |  |  |  |  |  |  |  |  |  |  |  |  |  |  |  |  |  | 19 | 9. |
| 2017 | GP2/11 Mecachrome V8 P |  Robert Vișoiu |  |  |  |  | Kesk. | 15 | 15 | 11 | 11 | 17† | 17 | 11 | Kesk. | Kesk. | 10 | 16 | 16 | 19 |  |  |  |  |  |  | 19 | 9. |
| 2017 | GP2/11 Mecachrome V8 P |  Alex Palou |  |  |  |  |  |  |  |  |  |  |  |  |  |  |  |  |  |  | 8 | 8 | 12 | 12 |  |  | 19 | 9. |
| 2018 | F2 2018 Mecachrome V6 t P |  | BHRFEA | BHRSPR | AZEFEA | AZESPR | ESPFEA | ESPSPR | MONFEA | MONSPR | FRAFEA | FRASPR | AUTFEA | AUTSPR | GBRFEA | GBRSPR | HUNFEA | HUNSPR | BELFEA | BELSPR | ITAFEA | ITASPR | RUSFEA | RUSSPR | ABUFEA | ABUSPR | 132 | 7. |
| 2018 | F2 2018 Mecachrome V6 t P |  Luca Ghiotto | 12 | 6 | Kesk. | 14 | 4 | 5 | Kesk. | 10 | 3 | 3 | 12 | 13 | 5 | 10 | 6 | 2 | 7 | 6 | 10 | 6 | Kesk. | 14 | 3 | 9 | 132 | 7. |
| 2018 | F2 2018 Mecachrome V6 t P |  Roy Nissany | 16 | 15 | Kesk. | Kesk. | 12 | 14 | 12 | Kesk. | 15 | 10 | Kesk. | 17 | 15 | 14 | 15 | 15 | 10 | 14 | 16 | 15 |  |  |  |  | 132 | 7. |
| 2018 | F2 2018 Mecachrome V6 t P |  Roberto Merhi |  |  |  |  |  |  |  |  |  |  |  |  |  |  |  |  |  |  |  |  | 9 | 6 | 8 | 3 | 132 | 7. |
| 2019 | F2 2018 Mecachrome V6 t P |  | BHRFEA | BHRSPR | AZEFEA | AZESPR | ESPFEA | ESPSPR | MONFEA | MONSPR | FRAFEA | FRASPR | AUTFEA | AUTSPR | GBRFEA | GBRSPR | HUNFEA | HUNSPR | BELFEA | BELSPR | ITAFEA | ITASPR | RUSFEA | RUSSPR | ABUFEA | ABUSPR | 164 | 4. |
| 2019 | F2 2018 Mecachrome V6 t P |  Dorian Boccolacci | 15 | 17 | 5 | 7 | 14 | 18 | 4 | 5 | Kesk. | 13 |  |  |  |  |  |  |  |  |  |  |  |  |  |  | 164 | 4. |
| 2019 | F2 2018 Mecachrome V6 t P |  Arjun Maini |  |  |  |  |  |  |  |  |  |  | DSQ | 15 | 13 | 13 | Kesk. | 16 |  |  |  |  |  |  |  |  | 164 | 4. |
| 2019 | F2 2018 Mecachrome V6 t P |  Jack Aitken | 7 | 11 | 1 | 3 | 2 | 8 | 17† | 13 | 3 | 4 | 10 | 18 | 5 | 1 | 3 | 5 |  |  |  |  |  |  |  |  | 164 | 4. |
Formula 3 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | F3 2019 Mecachrome V6 P |  | ESPFEA | ESPSPR | FRAFEA | FRASPR | AUTFEA | AUTSPR | GBRFEA | GBRSPR | HUNFEA | HUNSPR | BELFEA | BELSPR | ITAFEA | ITASPR | RUSFEA | RUSSPR | 5 | 10. |
| 2019 | F3 2019 Mecachrome V6 P |  Alex Peroni | 12 | 24 | 8 | 14 | 21 | Kesk. | 10 | Kesk. | 26 | 16 |  |  |  |  |  |  | 5 | 10. |
| 2019 | F3 2019 Mecachrome V6 P |  Alessio Deledda | Kesk. | 23 | 16 | 23 | 26 | 24 | Kesk. | 25 | 24 | 26 |  |  |  |  |  |  | 5 | 10. |
| 2019 | F3 2019 Mecachrome V6 P |  Sebastián Fernández | 16 | 12 | Kesk. | Kesk. | 24 | Kesk. | 20 | 14 | 13 | 23 |  |  |  |  |  |  | 5 | 10. |
Aiheesta muualla

Kuvia tai muita tiedostoja aiheesta Campos Racing Wikimedia Commonsissa
Vitali Petrov ajamassa Campoksen autoa Silverstonen radalla GP2-kaudella 2008
Elisa Brocard

| Elisa Brocard |
| --- | --- |
 Elisa Brocard Tour de Ski'llä 2010
Henkilötiedot
Syntynyt: 27. lokakuuta 1984 (ikä 39) Aosta, Italia
Kansalaisuus:   Italia
Uran tiedot
Seura:  C.S. ESERCITO
Laji:  maastohiihto 
Maailmancup
Kaudet:  2006–
Paras sijoitus:  6. (Parisprint Düsseldorf 12/2008)
Voitot:  0
Palkintokorokkeella:  0
 Tietolaatikko päivitetty 3.3.2017 
Elisa Brocard (s. 27. lokakuuta 1984 Aosta) on italialainen maastohiihtäjä, joka edustaa seuratasolla C.S.Esercitoa. Hän vetäytyi kilpaladuilta vuonna 2022.
Brocard sijoittui Sotšin olympialaisissa 2014 vapaan hiihtotavan 30 kilometrin yhteislähtökilpailussa 13:nneksi. Lahden MM-kilpailuissa 2017 hän oli samassa lajissa viidestoista. Seefeldin MM-kilpailuissa 2019 hän sijoittui vapaan hiihtotavan sprintissä kymmenenneksi ja yhdistelmäkilpailussa 14:nneksi.
Maastohiihdon maailmancupissa Brocard kilpaili ensimmäisen kerran joulukuussa 2006. Ensimmäiset maailmancupin pisteensä hän saavutti Bormiossa maaliskuussa 2008 oltuaan 2,5 kilometrin kilpailussa 30:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2018.
Elisa Aguilar

| Mitalit | Mitalit | Mitalit |  |
| --- | --- | --- | --- |
|  Amaya Valdemoro ja Elisa Aguilar. |  Amaya Valdemoro ja Elisa Aguilar. |  Amaya Valdemoro ja Elisa Aguilar. |  |
Maa:   Espanja
Naisten koripallo
| EM-kilpailut  | EM-kilpailut  | EM-kilpailut  |  |
|  Hopeaa | Italia 2007 | Koripallo |  |
Elisabeth "Elisa" Aguilar López (s. 15. lokakuuta 1976 Madrid) on espanjalainen koripalloilija. Hän oli mukana Espanjan hopeaa voittaneessa joukkueessa Italian EM-kisoissa 2007. Aguilar on pelannut myös mm. kaksissa olympialaisissa, Ateenassa 2004 ja Pekingissä 2008.
Erdalin kirkko

| Erdalin kirkko Erdal kirke |
| --- | --- |

Sijainti:  Askøy, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  2006
Materiaali:  kivi
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Erdalin kirkko (norj. Erdal kirke) on Askøyn kunnassa Vestlandin läänissä Norjassa sijaitseva kivikirkko vuodelta 2006.
Kuvia

Alttari
Aiheesta muualla

Kuvia tai muita tiedostoja aiheesta Erdalin kirkko Wikimedia Commonsissa
Elena Leușteanu

| Mitalit | Mitalit | Mitalit |  |
| --- | --- | --- | --- |
|  Leușteanu puomilla. |  Leușteanu puomilla. |  Leușteanu puomilla. |  |
Maa:   Romania
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | permanto |  |
|  Pronssia | Melbourne 1956 | joukkuekilpailu |  |
|  Pronssia | Rooma 1960 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 1958 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Hopeaa | Bukarest 1957 | ottelu |  |
|  Hopeaa | Bukarest 1957 | permanto |  |
|  Hopeaa | Bukarest 1957 | eritasonojapuut |  |
|  Hopeaa | Krakova 1959 | ottelu |  |
|  Hopeaa | Krakova 1959 | eritasonojapuut |  |
Elena Leușteanu (myöh. Teodorescu, Popescu , 4. heinäkuuta 1935 Cernăuți – 16. elokuuta 2008 Bukarest) oli romanialainen telinevoimistelija ja olympiamitalisti.
Leușteanu voitti Melbournen kesäolympialaisissa 1956 pronssia permannolta ja joukkuekilpailusta ja sijoittui lisäksi ottelussa neljänneksi, yhteisvoimistelussa viidenneksi, hypyssä ja puomilla kuudenneksi sekä eritasonojapuilla kymmenenneksi. Rooman kesäolympialaisissa 1960 hän voitti jälleen pronssia joukkuekilpailussa ja sijoittui ottelussa 11:nneksi. Tokion kesäolympialaisissa 1964 hän oli joukkuekilpailussa kuudes ja ottelussa 20:s.
Moskovan MM-kilpailuisssa 1958 Leușteanu voitti pronssia joukkuekilpailusta. EM-kilpailuista hän saavutti viisi hopeamitalia: Bukarestista 1957 ottelusta, permannolta ja eritasonojapuilta sekä Krakovasta 1959 ottelusta ja eritasonojapuilta.
Aiheesta muualla

Kuvia tai muita tiedostoja aiheesta Elena Leușteanu Wikimedia Commonsissa
Epolettilepinkäinen

| Epolettilepinkäinen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Ruusulepinkäiset Malaconotus
Laji::  lagdeni
Kaksiosainen nimi
 Malaconotus lagdeni  (Sharpe, 1884) 
Katso myös
   Epolettilepinkäinen Wikispeciesissä   Epolettilepinkäinen Commonsissa 
Infobox OKNimi-testi OKIUCN-testi OK: 
Epolettilepinkäinen (Malaconotus lagdeni) on läntisessä päiväntasaajan Afrikassa Sierra Leonesta Ghanaan ja ehkä Togoon (nimialalaji lagdeni), sekä Kongossa, Ruandassa ja Ugandassa (alalaji centralis) elävä varpuslintu, jonka holotyypin Richard Bowdler Sharpe kuvaili Kumasista Etelä-Ghanasta 1884.
Erding

| Erding |
| --- | --- |

 vaakuna
 Erding
 Koordinaatit: 48°18′N, 11°54′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  Erding
Hallinto:  
 – Pormestari:  Maximilian Gotz (CSU)
Pinta-ala:  
 – Kokonaispinta-ala:  54,61 km²
Korkeus:  463 m
Väkiluku (31.12.2023):  37 169
 – Väestötiheys:  681 as./km²
Postinumero:  85435
 
 www.erding.de  
Infobox OKVirheellinen NIMI-arvo: 
Erding on kaupunki Ylä-Baijerissa, Saksassa. Se on samannimisen piirikunnan keskus, ja se sijaitsee noin 30 kilometriä Münchenin keskustasta koilliseen. Kaupungin väkiluku oli 37 169 vuoden 2023 lopussa. Erdingin pinta-ala on 54,61 neliökilometriä.
Talous

Erdingin ympäristö on maatalousvaltaista aluetta. Kaupungissa sijaitsee suuri kylpylä, Therme Erding.
Erdingistä pääsee S-Bahn-junilla Müncheniin ja muualle lähiseuduille. Münchenin lentoasema sijaitsee noin 10 kilometriä kaupungin keskustasta luoteeseen. Lisäksi kaupungissa sijaitsee Erdingin lentotukikohta.
Aiheesta muualla

Kuvia tai muita tiedostoja aiheesta Erding Wikimedia Commonsissa
Kaupungin kotisivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Erding
Käännös suomeksi
Elina Saksala

Elina Saksala (o.s. Rajakoski) (s. 21. kesäkuuta 1953) on suomalainen Helsingissä asuva tietokirjailija. Hänen puolisonsa on taiteilija Harri Saksala (s. 1948) ja lapset toimittaja Tuuli Saksala, muusikko Santeri Saksala ja viestinnän asiantuntija Helmi Saksala.
Elämä

Elina Saksala asui suuren osan lapsuuttaan ja nuoruuttaan Ruotsissa ja Yhdysvalloissa. Hän suoritti filosofian maisterin tutkinnon Helsingin yliopistossa vieraiden kielten koulutusohjelmassa (englantilainen filologia, pohjoismaiset kielet ja kirjallisuus, venäjä, ranska), tutkintoon sisältyi Helsingin kauppakorkeakoulussa laskentatoimen ja oikeustieteen opintokokonaisuus. Saksala toimi mm. levy-yhtiöissä ja elokuvan parissa 1970- ja 80-luvuilla ja oli Espoo Cinén toiminnanjohtaja vuosina 1990–1991. Hän toimi Yleisradiossa vuosina 1991–2016 muun muassa kieliohjelmien kustannustoimittajana, Ylen avoimen yliopiston tuottajana, tuottajien koulutusasiantuntijana sekä Asiaohjelmien tuottajana kunnes jäi eläkkeelle.
Saksala on kirjoittanut kolme kirjaa media-alalta ja neljä muusikkoelämäkertaa. Hän on toiminut Käpylän kirjastoyhdistyksen puheenjohtajana vuodesta 2018.
Kirjallinen tuotanto

Asiaa ruudussa – tv-dokumentin anatomia, LIKE 2008
Ammattina juontaja, LIKE 2012
Tuottajan käsikirja, LIKE 2015
Tuottajan työ, YLE 2008 – toimittaja ja yksi kolmesta tekijästä
Sakari Kukko, kaiken maailman pelimanni, LIKE 2017
Kisu – Onnestain on puolet sinun, Reuna 2019
Eero Raittinen – Mies matkallaan, Reuna 2020
Eija Ahvo – Elämän sain soimaan, Reuna 2021
Käpy sata vuotta – työväen pottumailta keskiluokan puutarhajuhliin, ntamo 2023
Elisa Bartoli

Elisa Bartoli vuonna 2018.
Elisa Bartoli (s. 7. toukokuuta 1991 Rooma) on italialainen jalkapalloilija, pelipaikaltaan puolustaja.
Bartoli on edustanut Italian naisten maajoukkuetta vuosien 2013 ja 2017 EM-kilpailuissa. Hän kuului Italian joukkueeseen myös MM-kilpailuissa 2019, joissa  hän pelasi avauskokoonpanossa neljässä ottelussa ja tuli vaihtopelaajana kentälle yhdessä ottelussa. MM-kisojen päättyessä hän on pelannut 61 maaottelua ja tehnyt niissä yhden maalin.
Bartoli on edustanut Serie A:ssa Romaa, Torresia, Mozzanicaa, Fiorentinaa ja vuodesta 2018 uudelleen Romaa.
Curtis Armstrong

Curtis Armstrong
Curtis Armstrong (s. 27. marraskuuta 1953) on yhdysvaltalainen näyttelijä.
Ura

Armstrong saavutti kansainvälistä kuuluisuutta ensimmäistä kertaa vuonna 1983, kun hän esiintyi Paul Brickmanin elokuvassa Riskibisnes. Huomattavia rooleja hänellä on ollut myös elokuvassa Nörttien kosto (1984) ja sen jatko-osissa: Nynnyjen kosto II (1987), Nörttien kosto (1992) ja Kahjot kuittaa (1994).
Muita rooleja Armstrongilla on ollut muiden muassa elokuvissa Kahden taalan tohtori (1985) ja Ray (2004).
Filmografia > Elokuvissa

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1984 | Nörttien kosto | Revenge of The Nerds | "Booger" |
| 1985 | Kahden taalan tohtori | Bad Medicine | Dennis Gladstone |
| 1987 | Nynnyjen kosto II | Revenge of the Nerds II: Nerds in Paradise | "Booger" |
| 1992 | Nörttien kosto II | Revenge of the Nerds III: The Next Generation | "Booger" |
| 1994 | Kahjot kuittaa | Revenge of the Nerds IV: Nerds in Love | "Booger" |
| 2004 | Ray | Ray | Ahmet Ertegun |
Yksityiselämä

Armstrong syntyi Detroitissa, Michiganissa. Hänen vanhempansa ovat Norma E. (o.s. D’Amico) ja Robert Leroy Armstrong. Armstrong kävi koulua Berkley High Schoolissa ja valmistui Oakland Universitysta.
Armstrong on ollut vuodesta 1994 naimisissa Elaine Aronsonin kanssa. Heillä on 1996 syntynyt tytär, Lily Armstrong.
Aiheesta muualla

Curtis Armstrong Internet Movie Databasessa. (englanniksi)
https://www.imdb.com/name/nm0036961/bio
Erkki Järnfors

Erkki Järnfors 1960-luvun alkupuolella.
Erkki Järnfors (20. kesäkuuta 1926 Kärsämäki – 14. joulukuuta 1999 Kokemäki) oli suomalainen päätoimittaja ja pakinoitsija.
Erkki Järnforsin vanhemmat olivat metsänvartija Kusti Järnfors ja Jenny Fredika Isola ja puoliso vuodesta 1953 toimittaja Eila Inki. Järnfors suoritti nuoriso-ohjaajan tutkinnon Suomen Nuoriso-opistossa Mikkelissä 1946 ja sosiaalipolitiikan tutkinnon Den Liberale Skole -oppilaitoksessa Tanskassa 1949 sekä opintoja Yhteiskunnallisessa korkeakoulussa sanomalehtilinjalla 1947–1948. Hän oli Liiton toimittaja 1951–1952, Turunmaan toimittaja ja toimitussihteeri 1952–1953, Maakansan toimistonhoitaja 1953–1962 ja Lallin päätoimittaja 1963–1981. Järnfors tuli myös tunnetuksi Lallin pakinoitsija Eerikkinä. Hän laati elokuvakäsikirjoituksia ja näytelmän Päivä menee pulkkaan (1974).
Erkki Juhani Minkkinen

Erkki Juhani (Jussi) Minkkinen (18. lokakuuta 1947 – 23. elokuuta 2004) oli suomalainen taidekauppias, jonka ura ja elämä päättyivät Suomen suurimman taideväärennöstapauksen paljastumiseen.
Minkkinen järjesti vuonna 2004 Salvador Dalín satavuotisjuhlan yhteydessä Dalí-näyttelyn Katajanokan Wanhassa Satamassa, jossa oli myös teoksia kaupan. Usean ostajan epäiltyä teoksia väärennöksiksi poliisi teki tarkastuskäynnin näyttelyyn. Tarkemmat tutkimukset osoittivat, että jopa 80 prosenttia esillä ja myynnissä olleista teoksista oli väärennöksiä. Väärennöksiksi paljastui myös joukko Joan Mirón, Marc Chagallin, Pablo Picasson ja Andy Warholin teoksia. Poliisikuulusteluissa kävi ilmi, että väärennöskauppa oli jatkunut 20 vuotta.
Minkkinen ja Galerie Petite järjestivät Forssan kehräämössä vuonna 1989 Artexpo-näyttelyn, jossa oli runsaasti Dalín ja muiden arvotaiteilijoiden töiksi väitettyjä maalauksia.
Minkkinen vapautettiin kuuden viikon pidätyksen jälkeen 10. elokuuta 2004. Hänet löydettiin kuolleena kaksi viikkoa myöhemmin, 24. elokuuta.
Minkkisen henkilökohtainen taidekokoelma sisälsi useiden tunnettujen taiteilijoiden nimissä olleita teoksia. Ulosottoviranomaiset myivät kokoelman pilkkahinnalla pakkohuutokaupassa pian Minkkisen kuoleman jälkeen.
Defuse

| Defuse |
| --- | --- |

Tiedot
Toiminnassa:  2000–
Tyylilaji:  hard rock
Kotipaikka:   Helsinki, Suomi
Laulukieli:  englanti
Jäsenet:  Jani "Hylzy" Hyvärinen, laulu   Tero Karjalainen, bassokitara   Timo Hämäläinen, kitara   Arto Ahonen, kitara   Jerkko Tapaninen, rummut  
Levy-yhtiö:  SonyBMG  
Aiheesta muualla
defuse.fi
Defuse on vuonna 2000 Kuopiossa perustettu hard rock -yhtye. Yhtye julkaisi ensimmäisen demonsa vuonna 2001. Syksyllä 2004 yhtye julkaisi ensimmäisen singlensä Someday / Shot Down Tuhma Records -levymerkillä.
Yhtyeen singlellä D.I.B. esiintyy myös Marco Hietala, joka tunnetaan parhaiten yhtyeistä Nightwish ja Tarot.
Yhtyeen basisti Tero Karjalainen soittaa myös Notkean Rotan liveyhtyeessä Liekehtivät Torsionit.
Jäsenet

Jani "Hylzy" Hyvärinen – laulu
Tero Karjalainen – basso
Timo Hämäläinen – kitara
Arto Ahonen – kitara
Jerkko Tapaninen – rummut
Diskografia

Inside the Frame (2003,  EP)
Someday (2004,  single)
Defuse (2006,  Tuhma Records)
Bangkok Addiction (2011,  Fastball Music)
Aiheesta muualla

Yhtyeen virallinen sivusto
Defuse @ MySpace
D.I.B. -kappaleen video YouTubessa
Killing another tear. -kappaleen video YouTubessa
Tarinaa bändistä Metallimusiikki.net:ssä
Emma Helistén

| Emma Helistén |
| --- | --- |

Henkilötiedot
Syntynyt: 11. toukokuuta 1989 (ikä 35)
Kansalaisuus:   Suomi
Tennispelaaja
Pituus:  171 cm
Kätisyys:  oikea
Palkintorahat:  698 USD
Kaksinpeli
Paras sijoitus:  -
Voitot/tappiot:  1–5
Nelinpeli
Paras sijoitus:  -
Voitot/tappiot:  1–5
Aiheesta muualla
ITF
WTA
Emma-Sofia Helistén (s. 11. toukokuuta 1989) on suomalainen tennispelaaja. Helistén edusti Suomea Fed Cupissa ensimmäisen kerran vuonna 2007.
Aiheesta muualla

Kuvia tai muita tiedostoja aiheesta Emma Helistén Wikimedia Commonsissa
Emma Helistén WTA:n sivuilla (englanniksi)
Emma Helistén ITF:n sivuilla (englanniksi)
Erkki Järnefelt

Erkki Armas Gideon Järnefelt (10. lokakuuta 1939 Helsinki – 7. joulukuuta 2016 Lontoo) oli suomalainen merikapteeni ja yritysjohtaja, joka sai teollisuusneuvoksen arvonimen.
Järnefeltin vanhemmat olivat toimitusjohtaja Risto Armas Johannes Järnefelt ja Kaisu Helena Ester Mykkänen ja puoliso vuodesta 1963 opettaja Anna-Liisa Lavanti. Koulut käytyään Järnefelt lähti merille ja valmistui merikapteeniksi 1968, minkä lisäksi hän suoritti kauppatieteiden maisterin tutkinnon 1969 Lontoossa. Järnefelt oli Suomen Höyrylaiva -yhtiössä Kotkan lastaustoimintojen johtaja, Boren Euroopan terminaalitoimintojen päällikkö, Finnlinesin Finn-Anglia Line -yhtiön laivaliikenteen ja terminaalitoimintojen johtaja, Nordisk Transport & Spedition -yhtiön Tukholman toimintojen johtaja, Polar-Express -yhtiön Ruotsin toimintojen johtaja, Olson & Wright -yhtiön kansainvälisten kuljetusten johtaja sekä ScandPoint-yhtiön toimitusjohtaja.
Vuonna 1984 Järnefeltistä tuli Siemensin sähkötukkukaupan toimitusjohtaja Ruotsissa. Siemensin palveluksessa Järnefelt oli sittemmin eläkkeelle saakka, toimien muun muassa Hellscan-yhtiön toimitusjohtajana Suomessa, Hellectron-yhtiön toimitusjohtajana Ruotsissa, Hell-Xenotron-yhtiön myyntijohtajana Englannissa sekä vuodesta 1991 Siemens Nixdorfin johtajana Suomessa ja vuodesta 1992 lisäksi Ruotsissa. Suomen Siemensin toimitusjohtajaksi hän tuli 1994. Vuonna 1997 teollisuusneuvoksen arvonimen saanut Järnefelt jäi eläkkeelle 1999.
Erbar

Erbar-Grotesk, normaali leikkaus.
Erbar tai Erbar-Grotesk on Jakob Erbarin suunnittelema ja Ludwig & Mayerin kirjasinvalimon vuonna 1926 julkaisema groteski-kirjaintyyppi, joka on vaikuttanut useisiin muihin tunnettuihin kirjaintyyppeihin. Esimerkiksi Paul Renner käytti Erbaria yhtenä esikuvanaan suunnitellessaan Futuraa.
Vuosien 1926–1930 välillä Erbarista julkaistiin yhteensä 11 eri leikkausta, mukaan lukien kaksi kapeampaa versiota sekä Erbar-Grotesk II:n kaksi leikkausta, joissa oli pienempi x-korkeus ja pidemmät yläpidennykset. Berthold julkaisi valoladontaa varten myöhemmin Erbarista 4 leikkausta. Linotype  julkaisi Erbarista digitaalisen version, ja URW Type Foundry julkaisi vuonna 1995 Ebarista laajennetun digitaalisen version. ParaType puolestaan julkaisi vuonna 2014 Journal Sans New -kirjaintyypin, joka on saanut vaikutteita Erbarista.